ครึ่งบ่าย….ไม้สั้น – บล.คันทรี่ กรุ๊ป
บล.คันทรี่ กรุ๊ป ระบุในบทวิเคราะห์บ่ายนี้
4 ก.ย. 2558

สรุปตลาดภาคเช้า
ตลาดภาคเช้าปิดปรับตัวลดลงในทิศทางเดียวกับตลาดรอบบ้าน นำลงโดยหุ้นกลุ่ม Big Cap.ในรูปแบบการปรับตัวลงเล็กน้อยทั้งหน้ากระดาน ไม่มีกลุ่มใดเด่น ปิดตลาดภาคเช้าดัชนีเปลี่ยนแปลง -7.39 จุด มาที่ระดับ 1,376.09 จุด ด้วยมูลค่าการซื้อขายที่ระดับ 1.8 หมื่นล้านบาท
 
แนวโน้ม ภาคบ่าย
ประเมินดัชนีมีแนวโน้มอ่อนตัวลง คาดปรับตัวลงทดสอบแนวรับ 1,370 จุด ด้วโมเมนตัมลบจากตลาดรอบบ้านกดดัน อีกทั้งด้วยเม็ดเงินต่างชาติที่ยังคงไหลออก เราแนะนำให้ระมัดระวังหุ้นใหญ่ที่อาจมีแรงขายจากนักลงทุนต่างชาติ และเลือกเก็งกำไรในหุ้นที่มีปันผลที่น่าสนใจ SIRI, MK สำหรับประเด็นเด่นที่ให้จับตาคือการประชุมโหวตร่างรัฐธรรมนูญในวันอาทิตย์
 
วิเคราะห์ทางเทคนิค
NPP ราคาปิด 1.88 บาท
แนวรับ 1.80 บาท
แนวต้าน 2.00 บาท
แนว cut loss หากใกล้จะหลุด 1.75 บาท
กราฟรายสัปดาห์ของ NPP แสดงให้เห็นว่าราคาหุ้นอยู่ในระดับต่ำมาก ซึ่งถือว่ามีความเสี่ยงในการปรับตัวลงค่อนข้างน้อย  ขณะที่ทรงของกราฟกำลังเริ่มรักษาระดับและกำลังตีวงขึ้นอย่างช้าๆ  โดย Stoch มี Divergence อย่างชัดเจน จะทำให้ราคาหุ้นอาจจะดีดตัวขึ้นในเวลาอันรวดเร็ว  แนะนำเข้าสะสม
 
เด็กแนว
BWG  เป็นหุ้นที่ให้ไปเมื่อ 2 วันก่อน ถือว่าเป็นการปลุกชีพรอบใหม่ก็ว่าได้เพราะราคาฟื้นจาก แถว 1.50 บาท ขึ้นมายืนแถวนี้ถือว่ากำลังสวย แต่ก็ยังน้อยไปหากนับว่าลงมาร่วมครึ่งปี  แค่นั้นยังไม่พอดันมีข่าวว่าเสี่ยน้ำเมา จะเข้าถือหุ้นร่วมทุนทำพลังงาน เพราะมองเห็นศักยภาพและโอกาสอันสวยหรู เสี่ยน้ำเมานี่ไม่รู้แน่ชัดว่าใคร แต่ในวงการมักจะเอ่ยถึงใครบางคนที่น่าจะคุ้นๆ ชื่อกันดี เอาว่าถ้าเป็นจริงดังกล่าวจะทำให้ BWG นั้นมีโอกาสก้าวขึ้นเป็นบริษัทขนาดใหญ่ไม่ธรรมดา เพราะด้วยเม็ดเงินระดับโลกของเสี่ย
รวมทั้ง connection จะทำให้บริษัทอาจจะขยายตัวได้อย่างรวดเร็ว โดยเฉพาะโครงการ RDF ที่มีบริษัทลูกดำเนินการอยู่ และโครงการ Logistic ที่มีอีกบริษัทลูกดำเนินการเช่นกัน  ทั้งสองบริษัทเตรียมพร้อมที่จะจดทะเบียนเข้าตลาดหุ้น ดังนั้นอาจเป็นไปได้อย่างมากงานนี้กำลังจะมีโครงการใหญ่เกินขึ้นกับพันธมิตรรายดังกล่าว รอบเช้าราคาเริ่มกระตุกอีกรอบ
แต่ยังวิ่งแคบที่น่าสนใจคือปริมาณโวลุ่มบานตะไท เหมือนกำลังสะสมหุ้นอยู่ยังไงยังงั้น แนวต้านทางเทคนิค 1.75 ลุ้นกัน week หน้า แต่ถ้าหลุด 1.62 ให้ทยอยออกมาตั้งหลักก่อน
ด้านกราฟจะเห็นว่าราคาหุ้นนั้น หลังจากที่ลงลึก กำลังตีกลับมาด้วยฟอร์ม W-shape มีแนวต้านสำคัญ 1.75 ถ้าผ่านขึ้นไปได้คือยาวไปเลย เพราะไม่ลงแล้ว โดย MACD ส่งสัญญาณซื้อล่วงหน้าแบบ Divergence อย่างรุนแรง อาการนี้ขึ้นยาวเชียวอ่ะ